Document ID: 32005R1815

KOMISIJAS REGULA (EK) Nr. 1815/2005
(2005. gada 7. novembris),
ar kuru groza Regulu (EEK) Nr. 2742/90, ar ko nosaka sīki izstrādātus noteikumus Padomes Regulas (EEK) Nr. 2204/90 piemērošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 24. jūlija Regulu (EEK) Nr. 2204/90, ar ko paredz papildu vispārīgus noteikumus piena un piena produktu tirgus kopīgajai organizācijai attiecībā uz sieru (1), un jo īpaši tās 3. panta 3. punkta otro daļu,
tā kā:
(1)
Regulas (EEK) Nr. 2204/90 3. panta 3. punkta pirmajā daļā paredzēts Kopienas sods par siera ražošanā neatļauti izmantotajiem kazeīna un kazeinātu daudzumiem. Sods ir 110 % no summas, kas vienāda ar starpību starp 100 kg kazeīna un kazeinātu saražošanai vajadzīgā vājpiena daudzuma vērtību, kas izriet no sausā vājpiena tirgus cenas, no vienas puses, un kazeīna un kazeinātu tirgus cenu, no otras puses.
(2)
Komisijas Regulas (EEK) Nr. 2742/90 (2) 4. panta 1. punktā noteiktā iekasējamā summa ir EUR 65 par 100 kilogramiem kazeīna un/vai kazeinātu, kas izmantoti siera ražošanā bez atļaujas, ņemot vērā kazeīna un kazeinātu cenu, kas novērota tirgos 2001. gada pēdējā ceturksnī. Minētā summa jāsamazina, lai ņemtu vērā sausā vājpiena tirgus cenu un kazeīna un kazeinātu tirgus cenu, kas novērota 2005. gada otrajā ceturksnī.
(3)
Tirgos 2005. gada otrajā ceturksnī novērotās cenas ir EUR 200 par 100 kg sausā vājpiena un EUR 580 par 100 kg kazeīna un kazeinātu.
(4)
Regula (EEK) Nr. 2742/90 attiecīgi jāgroza.
(5)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2742/90 4. panta 1. punktu aizstāj ar šādu punktu:
“1. Saskaņā ar Regulas (EEK) Nr. 2204/90 3. panta 3. punktu iekasējamā summa ir EUR 22 par 100 kilogramiem kazeīna un/vai kazeinātu.”.
2. pants
Šī regula stājas spēkā piektajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 7. novembrī

Labels: 2
17
0
3
15